Vrou op plaas vermoor | Maroela Media
'n 64-jarige vrou is Sondag deur 'n jeugdige met 'n skerp voorwerp doodgesteek op 'n plaas buite George in die Suid-Kaap.
'n Polisiewoordvoerder, Malcolm Pojie, sê die 16-jarige seun het glo omstreeks 2:00 Sondagoggend toegang tot die plaashuis verkry deur 'n kombuisvenster. Charlotte Froneman het wakker geword van die geraas en wou ondersoek instel toe sy herhaaldelik met 'n skerp voorwerp in die bors gesteek is. Froneman se man het wakker geword en met 'n vuurwapen na die eetkamer gegaan waar die geraas vandaan gekom het. 'n Bakleiery het uitgebreek en Froneman is ook met die skerp voorwerp gesteek. Hy kon egter daarin slaag om 'n paar skote af te vuur en die inbreker te wond. Pojie sê die jeugdige is in die gesig en skouer geskiet. Hy het probeer vlug maar is 'n ent van die plaashuis deur die polisie in hegtenis geneem. Charlotte is op die toneel dood verklaar terwyl haar man in 'n ernstige toestand in die hospitaal opgeneem is. Die verdagte is ook in die hospitaal opgeneem onder streng polisiebewaking.
Man dood ná sy huis in Parkwood, JHB afbrand
Gaan die arme man wat die "bloedjie" geskiet het nou nog van poging tot moord aangekla word, of gaan die SAPS uiteindelik 'n rug graat groei en die man bedank vir wat hy gedoen het?